Curs en Llenguatge administratiu i jurídic - Universitat d'Andorra
Home / Formacions / Cursos d'actualització / Curs en Llenguatge administratiu i jurídic
L’objectiu d’aquest curs d’actualització és proporcionar als estudiants un coneixement global i general del model de llenguatge administratiu i jurídic català; introduir-los en l’àmbit dels llenguatges d’especialitat per tal que coneguin les característiques específiques del llenguatge administratiu i jurídic; iniciar-los en l’estudi i la pràctica de la redacció jurídica; introduir conceptes relacionats amb l’eficàcia comunicativa pròpia dels textos jurídics; plantejar-los els principals problemes gramaticals, discursius o convencionals que presenta la praxis actual en l’ús del llenguatge administratiu i jurídic català i les solucions més adequades en cada cas; introduir els principals conceptes i facilitar-los les recomanacions més adequades que cal tenir en compte en el disseny i la redacció de documentació juridicoadministrativa en català; familiaritzar els estudiants amb la terminologia i la fraseologia pròpies del llenguatge administratiu i jurídic; preparar els alumnes perquè siguin capaços de redactar un text jurídic o administratiu correctament.
Aquest programa s’adreça a professionals interessats en la matèria.
El curs té una durada de 42 hores, que es desenvoluparan del 28 de gener al 19 de maig del 2020. Les classes s’impartiran a la Universitat d’Andorra els dimarts de les 18.30 h a les 21.30 h.
I. Introducció. Conceptes generals
La tradició del llenguatge jurídic català
La identitat i la modernitat
Varietats i registres de la llengua
Els llenguatges d’especialitat. Característiques
El llenguatge administratiu i jurídic com a llenguatge d’especialitat
La comunicació eficaç / Eficàcia comunicativa
II. Criteris d’estil i de redacció
Els elements connectors
Preferència per la veu activa
Les construccions amb verb buit
Preferència per les frases afirmatives
L’expressió concisa
Limitació dels adverbis de manera acabats en –ment
La redacció respectuosa
III. Les convencions
El tractament personal: tu / vós / vostè
La citació dels textos normatius
Consignació de dates i terminis
L’expressió dels topònims
Les abreviacions (abreviatures, sigles, acrònims i símbols)
IV. Qüestions gramaticals
Verbs usats impròpiament: celebrar, complimentar, contemplar, procedir, ostentar, acordar, concórrer, incórrer, etc.
Confusió entre usos transitius i intransitius d’alguns verbs: cessar, informar, dictaminar, apel·lar / recórrer / impugnar, interessar, urgir, etc.
Confusió entre usos verbals pronominals i no pronominals: escaure – escaure’s
Els verbs de segona generació
Els usos del gerundi
L’ús d’algunes conjuncions i preposicions: arran de / arrel de, per / per a, doncs, si no / sinó, etc.
Dubtes de traducció en determinades expressions
V. Documentació jurídica i administrativa. Anàlisi, procés de disseny i d’elaboració de documents
Documents incoatius: sol·licitud, recurs, demanda, querella, denúncia…
Documents comunicatius: carta, citació, certificat…
Documents de coneixement: informe, dictamen…
Documents resolutius: resolució, aute, sentència…
Documents normatius: lleis, decrets, reglaments…
Altres: actes, convocatòries, contractes, convenis…
El procés d’avaluació se supera amb l’assistència al 80% de les classes i aprovant l’examen que es farà el dia 19 de maig del 2020 a les 18.30h a la Universitat d’Andorra.
Les persones que superin el procés d’avaluació obtindran un diploma d’aprofitament en Llenguatge administratiu i jurídic emès per la Universitat d’Andorra.
El nombre màxim d’estudiants és de 30.
Si hi ha més de 30 preinscripcions, un comitè de selecció valorarà les admissions al curs.
El curs no s’obrirà si no hi ha un mínim de 12 estudiants matriculats.
L’import de la matrícula és de 500 euros.
del 28 de gener al 19 de maig